लोक सुराज में 76 हजार से ज्यादा आवेदन मिले, ज्यादातर मांगों के
लोक सुराज अभियान लक्ष्य समाधान का’’ के पहले चरण में आवेदन लेने हेतु चलाए गये तीन दिवसीय अभियान में जिले में कुल 76 हजार 314 आवेदन प्राप्त हुए हैं। इनमें से मांग के 70 हजार 574 और शिकायत के 5 हजार 740 आवेदन शामिल हैं। कलेक्टर भीम सिंह ने आज समय-सीमा की बैठक के दौरान जिला अधिकारियों को निर्देशित किया कि प्राप्त होने वाले आवेदनों का जल्द निराकरण सुनिश्चित करें।
कलेक्टर ने बताया कि लोक सुराज अभियान के दूसरे चरण के तहत 1 मार्च से 2 अप्रैल के बीच सभी आवेदनों का निराकरण किया जाना आवश्यक है, अतएव आवेदन की छायाप्रति प्राप्त होते ही कार्रवाई प्रारंभ करते हुए निराकरण में तत्परता बरतें। गौरतलब है कि कलेक्टर के निर्देशानुसार प्रतिदिन प्राप्त होने वाले आवेदनों की फोटोकॉपी कराते हुए संबंधित अधिकारियों को आवेदन उपलब्ध कराये जा रहे हैं। कलेक्टर ने सभी विभागों के जिला अधिकारियों को निर्देशित किया है कि विकासखण्ड स्तरीय अधिकारी संबंधित जनपद पंचायत कार्यालय में सम्पर्क कर विभाग से संबंधित आवेदन प्राप्त करें। उन्होंने सभी जनपद सीईओ को विभागवार आवेदनों की छटाई कर संबंधित अधिकारियों को शीघ्र उपलब्ध कराने के निर्देश दिये हैं। उन्होंने जिन विभागों के कार्यालय जनपद स्तर पर नहीं है, उनके आवेदनों को सीधे जिला कार्यालय में भेजने निर्देशित किया है।
आवेदन पोर्टल में अपलोड करने के निर्देश
कलेक्टर ने अधिकारियों को अभियान के दौरान प्राप्त आवेदनों को पोर्टल में नियमानुसार शीघ्र अपलोड करने के निर्देश दिये हैं। उन्होंने प्रत्येक कार्यालय से कम से कम दो लिपिकों को आवेदन अपलोड करने का प्रषिक्षण दिलाने हेतु 4 मार्च को पूर्वान्ह 11 बजे जिला कार्यालय में उपस्थित कराने के निर्देश दिये हैं।
hin_Deva hin_Deva hin_Deva hin_Deva hin_Deva